Saida Aden Said: I dalje imam tu groznu sliku u glavi.
Videla sam ljude koji padaju,
pucnjeve.
Bila sam prestravljena.
Stvarno, mnogo sam plakala.
Neko ko je znao mog oca i majku uhvatio me je za ruku i rekao:
"Hajde, idemo! Idemo! Idemo!"
A ja sam pitala: "Gde mi je mama? Moja mama? Moja mama?"
Noria Dambrin Dusabireme: Tokom noći smo čuli pucnjeve,
čuli smo zvuk puške.
Trebalo je da se održe izbori.
Mladi ljudi su izlazili na ulice,
štrajkovali su.
I većina tih mladih ljudi je poginula.
SAS: Ušli smo u vozilo.
Bilo je prepuno.
Ljudi su spašavali žive glave.
Tako sam ja pobegla iz Somalije.
Nedostajala sam mami.
Niko joj nije rekao kuda sam otišla.
Zbog činjenice da nismo mogli da idemo u školu,
da nismo mogli da odemo na pijacu, da smo stalno bili u kućama
došla sam do zaključka da, kad bi mi se ukazala šansa za nešto bolje,
iskoristila bih tu šansu da izgradim bolju budućnost.
(Muzika)
Ignacio Mateini: Širom sveta, broj raseljenih lica
se povećava.
Sada širom sveta ima skoro 60 miliona raseljenih lica.
I nažalost, porast se ne zaustavlja.
Kristina Rasel: Mislim da humanitarna zajednica
počinje da razume, iz istraživanja i realnosti,
da je u pitanju mnogo trajniji problem.
Bejli Damti Ješita: Tim studentima je potrebno visoko obrazovanje,
diploma koju mogu da iskoriste.
Ako studenti koji sada žive u Ruandi budu raseljeni,
ipak će moći da nastave svoje studije.
I dalje, diploma će im biti korisna, gde god se nalazili.
KR: Naš odvažan projekat služi za testiranje
Globalnog pokreta za obrazovanje Univerziteta u južnom Nju Hempširu,
njegove sposobnosti da se proširi,
da pruži diplome osnovnih studija i puteve do posla
izbeglicama i onima koji u suprotnom ne bi imali dostup visokom obrazovanju.
SAS: Bilo je skoro nemoguće da ja, kao izbeglica,
nastavim svoje obrazovanje i napravim karijeru.
Zovem se Saida Aden Said,
i ja sam iz Somalije.
Imala sam devet godina kada sam došla u Kakumu,
i započela sam školovanje sa 17 godina.
Sada pohađam osnovne studije
pri SNHU.
NDD: Zovem se Noria Dambrin Dusabireme.
Pohađam osnovne studije, smer komunikacije,
sa fokusom na biznis.
KR: Na usluzi smo studentima u pet različitih zemalja:
Liban, Kenija, Malavi, Ruanda i Južnoafrička Republika.
Jako smo ponosni što imamo 800 maturanata humanističkih nauka, 400 post diplomaca
i skoro 1000 studenata u ovom trenutku na fakultetima.
Dakle, magija se sastoji u tome da utičemo na živote izbeglica kao takve.
Nema učionica.
Nema predavanja.
Nema rokova.
Nema završnih ispita.
Ova diploma se zasniva na sposobnosti, i nije vremenski ograničena.
Vi birate kada ćete započeti projekat.
Vi birate sa koje strane ćete mu prići.
NDD: Kada otvorite platformu, videćete ciljeve.
Ispod svakog cilja možete da nađete projekte.
Kada otvorite projekat, pojave vam se sposobnosti
koje bi trebalo da savladate,
uputstva
i pregled projekta.
KR: Tajna SNHU
je kombinacija tog onlajn učenja zasnovanog na sposobnosti
i učenja uživo koje održavamo sa partnerima
kako bismo pružili sveobuhvatnu podršku.
Ona obuhvata akademsko podučavanje.
I podrazumeva psihološku podršku,
medicinsku podršku,
i takođe je ta potpora za zaposlenje
zapravo zaslužna za činjenicu da posle 95 odsto diplomiranja
sledi 88 odsto zaposlenja.
NDD: Ja sam stažista za društvene mreže i menadžment.
To stažiranje je povezano sa mojim studijama komunikacija.
Naučila sam mnogo toga u radu na projektima i na terenu.
KR: To struktuirano stažiranje je zaista prilika
za studente da vežbaju svoja umeća,
i za nas da napravimo vezu između njihovog stažiranja
i kasnijeg zaposlenja.
(Muzika)
Ovo je model koji stvarno prestaje da stavlja vreme
i univerzitetske politike i procedure u centar,
a umesto toga stavlja u centar studenta.
IM: SNHU model je velika prilika da se uzburka voda.
Ogromna.
To je jak potres za uobičajen način na koji se stiče visoko obrazovanje ovde.
BDJ: Može da promeni živote studenata
iz tih ranjivih i izbegličkih društava.
NDD: Ako steknem diplomu,
mogu jednostavno da se vratim i zaposlim se gde god poželim.
Mogu da upišem master na engleskom sa sigurnošću,
o čemu pre nisam mogla ni da sanjam.
I posedujem sigurnost i veštine koje su potrebne
da izađem i odem na radno mesto
bez straha da neću uspeti.
SAS: Oduvek sam želela da radim sa zajednicom.
Želim da osnujem neprofitnu organizaciju.
Mi podržavamo obrazovanje za žene.
Želim da budem neko ko je, kao, ambasador
i da ih ohrabrim da uče
i kažem im da nikada nije kasno.
To je moj san.